25.2.2015. Službeni list Europske unije L 54/1 I. (Nezakonodavni akti) UREDBE DELEGIRANA UREDBA KOMISIJE (EU) 2015/281 od 26. studenoga 2014. o zamjeni priloga I. i II. Uredbi (EU) br. 1215/2012 Europskog parlamenta i Vijeća o nadležnosti, priznavanju i izvršenju sudskih odluka u građanskim i trgovačkim stvarima EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 1215/2012 Europskog parlamenta i Vijeća od 12. prosinca 2012. o nadležnosti, priznavanju i izvršenju sudskih odluka u građanskim i trgovačkim stvarima ('), a posebno njezin članak 77., budući da: (1) — Uredbom (EU) br. 1215/2012 predviđa se protok sudskih odluka, vjerodostojnih isprava i sudskih nagodbi u Uniji. Njezina primjena započet će 10. siječnja 2015. (2) — Uredbom (EU) br. 1215/2012 uspostavljeni su, u prilozima I. i 1I., obrazac potvrde o sudskoj odluci u građanskim i trgovačkim stvarima i obrazac potvrde o vjerodostojnoj ispravi/sudskoj nagodbi u građanskim i trgovačkim stvarima. (3) — Latvija je uvela euro od 1. siječnja 2014. Potrebno je stoga iz obrazaca izbrisati sva upućivanja na prethodnu latvijsku valutu. Litva će započeti s uporabom eura od 1. siječnja 2015. Potrebno je stoga iz obrazaca izbrisati sva upućivanja na prethodnu litavsku valutu. (4) — Hrvatska je postala članica Unije 1. srpnja 2013. Stoga bi se upućivanja na Hrvatsku i njezinu valutu trebala uključiti u obrasce. (5) — U skladu s člancima 1. i 2. Protokola (br. 22) o stajalištu Danske, koji je priložen Ugovoru o Europskoj uniji i Ugovoru o funkcioniranju Europske unije, Danska nije sudjelovala u donošenju Uredbe (EU) br. 1215/2012 te ona nije obvezujuća za nju niti se na nju primjenjuje. (6) — Međutim, u skladu s člankom 3. stavkom 2. Sporazuma između Europske unije i Danske, Danska je, dopisom od 20. prosinca 2012., obavijestila (*?) Komisiju o svojoj odluci da provede sadržaj Uredbe (EU) br. 1215/2012. Stoga bi se upućivanja na Dansku i njezinu valutu trebala uključiti u obrasce. (7) — Radi jasnoće primjereno je zamijeniti priloge I. i II. (8) — Uredbu (EU) br. 1215/2012 stoga bi trebalo izmijeniti na odgovarajući način, (') SLL 351, 20.12.2012., str. 1. () SLL 79, 21.3.2013., str. 4.